Diari Oficial de la Generalitat Valenciana


Sumari del DOGV 7611, del 09-09-2015 (2015/7335)

RESOLUCIÓ de 5 d'agost de 2015, de la Conselleria d'Educació, Investigació, Cultura i Esport, per la qual s'atribueix una denominació específica a l'Institut d'Educació Secundària de Sant Mateu.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7611

Data del DOGV
:   09-09-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7335


Data del document
:   05-08-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Sant Mateu
    * centre d'ensenyament

RESOLUCIÓ de 5 d'agost de 2015, de la Conselleria d'Educació, Investigació, Cultura i Esport, per la qual s'atribueix una denominació específica a l'Institut d'Educació Secundària de Sant Mateu. [2015/7335]  
El Consell Escolar de l'Institut d'Educació Secundària de Sant Mateu, en la sessió de 15 d'abril de 2015, va aprovar, per unanimitat, sol·licitar per al mencionat centre la denominació específica de «Maestrat».  
El Ple de la corporació municipal de Sant Mateu, en la sessió extraordinària de 27 d'abril de 2015, va aprovar la denominació específica de Maestrat per a l'Institut d'Educació Secundària de l'esmentada localitat.  
  
Aquesta proposta disposa de l'informe de la Inspecció Educativa de la Direcció Territorial d'Educació de Castelló.  
L'article 13 de la Llei Orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica.  
L'article 3 del Reglament orgànic i funcional dels instituts d'Educació Secundària aprovat pel Decret 234/1997, de 2 de setembre (DOGV 3073, 08.09.1997), estableix que, creat el centre, el seu consell escolar podrà proposar a la Conselleria d'Educació la denominació específica, amb un informe previ favorable del consell escolar municipal o, si no n'hi ha, del ple de l'ajuntament a què pertany.  
  
L'article 3.3 del mencionat reglament estableix que no podran haver-hi, al mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica que no figura inscrit cap centre en eixa localitat, amb aquesta denominació.  
Vista la proposta del director general de Centres i Personal Docent, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
U  
Concedir la denominació específica de Maestrat a l'Institut d'Educació Secundària de Sant Mateu, codi de centre 17699791.  
  
Dos  
Inscriure aquesta resolució en el Registre de Centres Docents de la Comunitat Valenciana.  
  
Tres  
Aquesta resolució tindrà efectes a partir de l'endemà de la seua publicació en el Diari Oficial de la Comunitat Valenciana.  
  
Quatre  
Contra aquesta resolució, que esgota la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Secretaria Autonòmica d'Educació i Investigació de la Conselleria d'Educació, Investigació, Cultura i Esport, en el termini d'un mes comptador des de l'endemà de la seua publicació.  
b) El recurs contenciós administratiu haurà d'interposar-se davant de del Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació.  
Tot això de conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Sense perjuí que s'utilitze qualsevol altra via que es considere oportuna.  
  
València, 5 d'agost de 2015.- El conseller d'Educació, Investigació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Investigació: Miguel Soler Gracia.